techiaith/cofnodycynulliad_en-cy huggingface dataset:
English: May I request a statement from the Minister for Lifelong Learning and the Welsh Language on the lack of availability of bilingual teaching resources and the impact that that has on Welsh-medium education? It's something that has been raised from time to time over the last few months. But I understood today that the psychology GCSE won't be taught through the medium of Welsh anywhere next year, because of the uncertainty about the availability of the necessary materials. Welsh-medium schools in Wales have decided not to provide that course, and bilingual schools have chosen to provide the English course, because they know that the resources will be available. The risk there, of course, is that the authorities will say that there is no demand for such resources and we will see a vicious cycle developing that is entirely unacceptable, in my view, and that is a million miles away, of course, from where we should be if we want to see a million Welsh speakers in Wales by 2050. It lets Welsh-medium schools down. It lets teachers who want to teach through the medium of Welsh down, and it lets pupils who want to be educated through the medium of Welsh down. And it undermines all ambitions that the Government has in terms of the Welsh language. So, I would kindly request that the relevant Minister appear before us to explain exactly what the Government is doing, and how they see that this is acceptable in any way whatsoever.
Welsh: A gaf i ofyn am ddatganiad gan Weinidog y Gymraeg a Dysgu Gydol Oes ar ddiffyg argaeledd adnoddau dysgu dwyieithog a'r effaith y mae hynny'n ei gael ar addysg Gymraeg? Mae'n rhywbeth sydd wedi codi ei ben o dro i dro dros y misoedd diwethaf, ond mi wnes i ddeall heddiw na fydd TGAU seicoleg yn cael ei dysgu trwy gyfrwng y Gymraeg yn un lle y flwyddyn nesaf, a hynny oherwydd yr ansicrwydd ynglŷn ag argaeledd yr adnoddau angenrheidiol. Mae ysgolion Cymraeg Cymru wedi penderfynu peidio â darparu'r cwrs, ac mae ysgolion dwyieithog wedi dewis gwneud y cwrs Saesneg oherwydd eu bod nhw'n gwybod bod yr adnoddau ar gael. Nawr, y perygl yn hynny, wrth gwrs, yw yn y dyfodol bydd yr awdurdodau yn dweud nad oes galw am y fath adnoddau, ac felly rŷm ni'n gweld cylchdro dieflig gwbl annerbyniol yn datblygu, yn fy marn i, ac mae hynny filiwn o filltiroedd i ffwrdd, wrth gwrs, o ble dylem ni fod os ydym ni am weld miliwn o siaradwyr Cymraeg yng Nghymru erbyn 2050. Mae e yn gadael ysgolion Cymraeg i lawr. Mae'n gadael athrawon sydd am ddysgu drwy gyfrwng y Gymraeg i lawr, ac mae'n gadael disgyblion sydd am gael eu haddysgu drwy gyfrwng y Gymraeg i lawr. Ac mae e'n tanseilio pob uchelgais sydd gan y Llywodraeth yma o safbwynt yr iaith Gymraeg. Felly, mi fyddwn i'n gofyn yn garedig i'r Gweinidog perthnasol ddod ger ein bron ni i esbonio'n union beth mae'r Llywodraeth yn ei wneud, a sut maen nhw'n tybio bod hyn yn dderbyniol mewn unrhyw ffordd.
English: Diolch yn fawr, Llyr Gruffydd. It is very important that we do get the evidence to substantiate these concerns underpinning this question today. My understanding is that, in terms of psychology, it's being ceased in both English and Welsh in 2018 - English and Welsh - therefore, that obviously drives that decision, and, also, that the GCSE biology book was available last October. So, we don't know why the school in question, which I understand is partly where this question has arisen from, didn't receive a copy. So, obviously, it is a matter of exploring what these claims are in terms of getting the appropriate evidence and response.
Welsh: Diolch yn fawr, Llŷr Gruffydd. Mae'n bwysig iawn ein bod yn cael tystiolaeth i gadarnhau'r pryderon hyn sydd wrth wraidd y cwestiwn hwn heddiw. Yn ôl yr hyn a ddeallaf i, o ran seicoleg, bydd yn peidio â bod yn y Gymraeg a'r Saesneg yn 2018 - Cymraeg a Saesneg - felly mae'n amlwg fod hynny yn rhan fawr o'r penderfyniad hwnnw, a hefyd, bod y llyfr bioleg TGAU ar gael fis Hydref y llynedd. Felly, nid ydym yn gwybod pam oedd yr ysgol dan sylw - yr wyf yn deall bod y cwestiwn hwn wedi deillio yn rhannol o'r fan honno - heb gael copi. Mae'n amlwg, felly, bod hwn yn fater o archwilio beth sy'n cael ei honni o ran cael y dystiolaeth ac ymateb priodol.
English: Whilst improved transport links are not part of Swansea bay city region proposal, which, quite correctly, is based upon improving economic prosperity, and thus the gross value added, there's a need for improved bus, road and rail links within the city region. Some people are physically remote from employment, retail and leisure facilities, sometimes when they don't actually live that far away from them, but, because of the lack of transport facilities, they're unable to get there. Can I ask for a Government statement on a programme to improve transport links within the Swansea bay city region?
Welsh: Er nad yw gwell cysylltiadau trafnidiaeth yn rhan o gynnig dinas-ranbarth Bae Abertawe, sydd, yn briodol iawn, yn seiliedig ar wella ffyniant economaidd, ac felly'r gwerth ychwanegol gros, mae angen am well cysylltiadau bws, ffyrdd a rheilffyrdd yn y ddinas-ranbarth. Mae rhai pobl yn byw ymhell o gyrraedd cyfleusterau cyflogaeth, manwerthu a hamdden, er nad ydynt mewn rhai achosion yn byw mor bell â hynny oddi wrthynt mewn gwirionedd, ond, o achos y diffyg cyfleusterau cludiant, nid yw'n hawdd cyrraedd yno. A gaf i ofyn am ddatganiad gan y Llywodraeth ar raglen i wella cysylltiadau trafnidiaeth yn ninas-ranbarth Bae Abertawe?
English: These are crucial in terms of the opportunities that the Swansea city region is taking forward, particularly in relation to the city deal opportunities as well. We did announce, as Mike Hedges knows, nearly £29 million funding for transport schemes across Wales, to improve safety and help in terms of levers for economic growth and promoting active travel. And the city regions have been able to influence transport planning processes at a local and national level. But, of course, we have funded a number of enhancements to rail infrastructure and services for Swansea, and its economic area, in recent years. And I think this is a crucial point in terms of strategic development. I can go on about bus services being improved, but roads as well, as you say, are crucially important in terms of grant funding for the local transport fund of £13 million in this financial year to local authorities in south Wales for transport schemes. And this does include allocations to the city and county of Swansea for completing the Morfa distributor road, for the A483 Fabian Way corridor - that's at business case - work for infrastructure enhancements, and also, crucially, Kingsbridge link scheme, which is the key section on the Swansea active travel. I could go on, but I think that's enough to answer that question.
Welsh: Mae'r rhain yn hanfodol o ran y cyfleoedd y mae dinas-ranbarth Abertawe yn eu cyflwyno, yn enwedig o ran cyfleoedd y fargen ddinesig hefyd. Bu i ni gyhoeddi, fel y gŵyr Mike Hedges, bron £29 miliwn ar gyfer cynlluniau trafnidiaeth ledled Cymru, er mwyn gwella diogelwch a helpu i ysgogi twf economaidd a hyrwyddo teithio llesol. Mae'r dinas-ranbarthau wedi gallu dylanwadu ar brosesau cynllunio trafnidiaeth ar lefel leol a chenedlaethol. Ond, wrth gwrs, rydym wedi ariannu nifer o welliannau i seilwaith y rheilffyrdd a'r gwasanaethau ar gyfer Abertawe, a'i hardal economaidd, yn y blynyddoedd diwethaf. Ac rwyf yn credu bod hwn yn bwynt hollbwysig o ran datblygiad strategol. Gallaf sôn llawer am welliannau i wasanaethau bws, ond mae ffyrdd hefyd, fel y dywedwch, yn hanfodol bwysig o ran cyllid grant ar gyfer y gronfa trafnidiaeth leol, sef £13 miliwn yn y flwyddyn ariannol hon i awdurdodau lleol yn y de ar gyfer cynlluniau trafnidiaeth. Ac mae hyn yn cynnwys dyraniadau i ddinas a sir Abertawe i gwblhau ffordd ddosbarthu Morfa, ar gyfer coridor Ffordd Fabian yr A483 - ar achos busnes - gwaith ar wella'r seilwaith, a hefyd, yn hollbwysig, gynllun cyswllt Kingsbridge, sef y darn allweddol o ran teithio llesol Abertawe. Gallwn fynd ymlaen, ond rwy'n credu bod hynny'n ddigon i ateb y cwestiwn hwnnw.
English: Yesterday, Newsquest announced the closure of its hub in Newport, with the loss of 14 jobs. Sadly, of course, this is a reflection of the general trend in print media, and, obviously, we are even more susceptible to that here in Wales. I notice the Cabinet Secretary for the economy is in the Chamber. I wonder if we could have at least a written statement from him, which could include perhaps information on why Newsquest decided to cease operations in Newport but to maintain them in Weymouth, and, specifically and very importantly, what intervention the Welsh Government proposes to support the members of staff there, in terms of their future career prospects. And also, I think, maybe this could act as a further catalyst for greater Welsh Government intervention in the print media sector in general, as we move forward.
Welsh: Ddoe, cyhoeddodd Newsquest ei fod yn cau ei ganolfan yng Nghasnewydd, gan golli 14 o swyddi. Yn anffodus, wrth gwrs, mae hyn yn adlewyrchiad o'r duedd gyffredinol ymhlith y cyfryngau print, ac, yn amlwg, rydym agored iawn i hynny yma yng Nghymru. Sylwaf fod Ysgrifennydd y Cabinet dros yr economi yn y Siambr. Tybed a allem gael datganiad ysgrifenedig o leiaf ganddo, a allai gynnwys gwybodaeth efallai am natur penderfyniad Newsquest i ddod â'i weithrediadau yng Nghasnewydd i ben ond eu cadw yn Weymouth, ac, yn benodol ac yn bwysig iawn, pa ymyriad y mae Llywodraeth Cymru yn ei gynnig i gefnogi aelodau'r staff yno, o ran eu gobeithion am yrfa yn y dyfodol. Hefyd, yn fy marn i, gallai hyn fod yn gatalydd eto i fwy o ymyrraeth gan Lywodraeth Cymru yn gyffredinol yn sector y cyfryngau print, wrth inni symud ymlaen.
English: Well, thanks, Steffan Lewis, for this question. I believe questions on this have been raised with the Cabinet Secretary many times from the floor. Certainly, the Cabinet Secretary will be very happy to update Members in the course of business. So, thank you for the question today.
Welsh: Wel, diolch, Steffan Lewis, am y cwestiwn hwn. Rwyf yn credu bod cwestiynau am hyn wedi'u codi gydag Ysgrifennydd y Cabinet sawl tro o'r llawr. Yn sicr, bydd Ysgrifennydd y Cabinet yn hapus iawn o roi'r wybodaeth ddiweddaraf i'r Aelodau wrth gynnal ein busnes. Felly, diolch ichi am y cwestiwn heddiw.
English: I wonder if I could just ask for two statements, please, leader of the house. The first - I see the Cabinet Secretary is here - is about the regulation of wood waste sites. I know this is an issue that's come up before, but, in view of the fire at Llandow, which has affected residents and at least one small business recently, I think maybe this is something we'd be very, very grateful to hear from you soon, not least whether Natural Resources Wales will have the capacity and resources, actually, to support, or fulfil, any regulatory change that you may be able to introduce. But just an update on that would be very gratefully received. The second - I wonder, it's been some time now since the Welsh Government invested in the Pinewood studios. Obviously, that investment was made on the basis of a range of key performance indicators. We heard quite a lot at the time about the local economic impact and jobs created. But, as I say, it was some time ago now. It would be quite useful, I think, if we could have an update on how well that's gone. Thank you.
Welsh: Tybed a allwn i ofyn am ddau ddatganiad, os gwelwch yn dda, arweinydd y tŷ. Mae'r cyntaf - gwelaf fod Ysgrifennydd y Cabinet yn bresennol - yn ymwneud â rheoleiddio safleoedd gwastraff pren. Rwy'n gwybod bod hwn yn fater sydd wedi ei godi o'r blaen, ond, o ystyried y tân yn Llandŵ, sydd wedi effeithio ar drigolion ac ar o leiaf un busnes bychan yn ddiweddar, credaf fod hyn efallai yn rhywbeth y byddem yn ddiolchgar iawn, iawn i glywed gennych chi amdano cyn bo hir. Hoffwn glywed, yn enwedig, a fydd gan adnoddau Naturiol Cymru y capasiti a'r adnoddau, mewn gwirionedd, i gefnogi, neu gyflawni, unrhyw newid rheoleiddio y byddwch efallai yn gallu ei gyflwyno. Ond byddai dim ond diweddariad ar hynny yn gymeradwy iawn. Yr ail - ys gwn i, aeth cryn amser heibio bellach ers i Lywodraeth Cymru fuddsoddi yn stiwdios Pinewood. Mae'n amlwg, gwnaed y buddsoddiad ar sail ystod o ddangosyddion perfformiad allweddol. Clywsom gryn dipyn ar y pryd am yr effaith economaidd leol a'r swyddi fyddai'n cael eu creu. Ond, fel y dywedais, roedd hynny gryn amser yn ôl erbyn hyn. Byddai'n eithaf defnyddiol, yn fy marn i, pe gallem gael yr wybodaeth ddiweddaraf ynghylch pa mor dda mae hynny wedi mynd. Diolch.
English: Thank you very much, Suzy Davies. In fact, I have been very involved in the impact and outcome of a fourth fire at Llandow industrial estate, which happened on Thursday night - visiting on Friday morning and again yesterday as well, meeting with NRW, who then issued a suspension order, working with local businesses like the Llandow caravan park and, indeed, the circuit there. Those who live in that area will see the smoke and the impact on the much wider community. NRW, of course, and the Cabinet Secretary are very clear, again, about whether there are the regulatory opportunities to take action as a result of these very unfortunate fires in these sites. Second point - yes, the Cabinet Secretary would be happy. It's appropriate - timely - to do an update on Pinewood studios.
Welsh: Diolch yn fawr iawn, Suzy Davies. Yn wir, rwyf wedi ymwneud llawer ag effaith a chanlyniad pedwerydd tân ar stad ddiwydiannol Llandŵ, a ddigwyddodd nos Iau - ymwelais ar fore Gwener a ddoe eto, hefyd, gan gwrdd â Chyfoeth Naturiol Cymru, a gyhoeddodd orchymyn atal dros dro wedyn, gan weithio gyda busnesau lleol fel maes carafannau Llandŵ ac, yn wir, y gymdogaeth yno. Bydd y rhai sy'n byw yn yr ardal honno yn gweld y mwg a'r effaith ar y gymuned lawer ehangach. Mae Cyfoeth Naturiol Cymru, wrth gwrs, ac Ysgrifennydd y Cabinet yn glir iawn, unwaith eto, ynghylch a oes cyfleoedd rheoleiddio y gellid eu gweithredu o ganlyniad i'r tanau anffodus iawn yn y safleoedd hyn. Yr ail bwynt - byddai, mi fyddai Ysgrifennydd y Cabinet yn hapus. Mae'n briodol - yn amserol - i roi'r wybodaeth ddiweddaraf am stiwdios Pinewood.
English: Sport, as we know, has so many, many upsides, but I wonder if we can find time for a statement or a debate on the issue of sport and behaviour, both on the sports field and off, following the unfortunate coverage of the on-field brawl during a rugby league 3 match during the weekend. As somebody who's followed and even played rugby as a hooker as a youngster, and come off on the worst end of some of the dark arts at the bottom of a scrum or on a touchline, I do understand the passions. But when they boil over into anger or even into brawls - not only on the field, but I've often seen it as well unfortunately sometimes on the touchlines when it gets too heated. So, it would be good to find a debate for that so that we could discuss that, the role of role models on the field, the role models of parents and spectators, but also to discuss the role of the governing bodies, such as the WRU and the FAW and others. This is exceptional, but, where it does happen, we need to speak out against it and make sure it doesn't happen again.
Welsh: Mae chwaraeon, fel y gwyddom, yn cynnig manteision lu, ond tybed a allwn ni ddod o hyd i amser am ddatganiad neu ddadl ar fater chwaraeon ac ymddygiad, ar y cae chwarae ac oddi arno hefyd, yn dilyn y sylw anffodus a roddwyd i'r ffrwgwd ar y maes yn ystod y gêm yn nhrydedd haen rygbi'r gynghrair yn ystod y penwythnos. Fel rhywun sydd wedi dilyn rygbi a hyd yn oed chwarae yn safle'r bachwr pan oeddwn yn ifanc, ac wedi dod allan ohoni waethaf o achos rhai o hen driciau'r fall ar waelod y sgrym neu ar y llinell ystlys, gallaf ddeall yr angerdd yn iawn. Ond pan fydd hyn yn berwi drosodd yn wylltineb neu hyd yn oed yn ymladdfa - nid yn unig ar y cae, ond rwyf wedi gweld hynny'n aml hefyd yn anffodus ar y llinell ystlys pan fydd pethau'n cynhyrfu'n ormodol. Felly, byddai'n beth da cynnal dadl ar hynny er mwyn inni allu trafod hynny, swyddogaeth modelau rôl ar y cae, patrwm ymddygiad rhieni a gwylwyr, ond hefyd er mwyn trafod swyddogaeth y cyrff llywodraethu, megis Undeb Rygbi Cymru a Chymdeithas Bêl-droed Cymru ac eraill. Eithriad yw hyn, ond, pan mae'n digwydd, mae angen i ni godi llais yn ei erbyn a gwneud yn siŵr nad yw'n digwydd eto.
English: I'm glad Huw Irranca-Davies has raised this question. The Welsh Government, of course, wants to see more people taking part in sport and to be able to enjoy the experience both off and on the field, and condemns any violence during matches and outside, as you've described. We will consult with colleagues in the Government over the opportunities we have to respond fully to this in terms of a possible statement or debate on sporting behaviour. But I think, just looking at football, the FAW have in place a Fair Play Award - that's about raising awareness for the good of Welsh football. And there's a reward. Clubs - and, in fact, winners can receive a monetary incentive worth £1,000 towards equipment and also ground improvements. The WRU have begun investigating events in Newport and, indeed, that is an important response - a detailed disciplinary process they have in place and, of course, the teams involved have been contacted and will be dealt with accordingly.
Welsh: Rwy'n falch fod Huw Irranca-Davies wedi codi'r cwestiwn hwn. Mae Llywodraeth Cymru, wrth gwrs, yn dymuno gweld mwy o bobl yn cymryd rhan mewn chwaraeon ac yn gallu mwynhau'r profiad ar ac oddi ar y cae, ac mae'n condemnio unrhyw drais yn ystod gemau a thu allan iddyn nhw, fel y gwnaethoch chi ddisgrifio. Byddwn yn ymgynghori â chydweithwyr yn y Llywodraeth am y cyfleoedd sydd gennym i ymateb yn llawn i hyn mewn datganiad o bosibl neu ddadl ar ymddygiad mewn chwaraeon. Ond rwy'n credu, dim ond wrth edrych ar bêl-droed, mae Cymdeithas Bêl-droed Cymru wedi sefydlu Gwobr Chwarae Teg - ac mae hynny'n ymwneud â chodi ymwybyddiaeth er lles pêl-droed yng Nghymru. Ac mae yna wobr ariannol. Gall clybiau - ac, yn wir, enillwyr unigol, gael taliad ariannol gwerth £1,000 tuag at offer a gwelliannau i'r maes hefyd. Mae URC wedi dechrau ymchwilio i ddigwyddiadau yng Nghasnewydd ac, yn wir, mae hynny'n ymateb pwysig - mae ganddynt broses ddisgyblu fanwl ar waith ac, wrth gwrs, cysylltwyd â'r timau dan sylw ac ymdrinnir â nhw yn unol â hynny.
English: I wonder if it's the Government's intention to bring forward a debate in Government time on the issue of broadband for Welsh communities, and specifically the Superfast Cymru programme. Many questions have been asked of the First Minister during questions, and, had the Llywydd been patient, I think every one of us could have asked a question about communities that are having difficulty at the moment in accessing Superfast Cymru. The most recent example I've seen in my region is a u-turn by BT in providing broadband for Llanymawddwy. There was a meeting last June with the MP, Liz Saville-Roberts, in attendance, when a pledge was made that Superfast Cymru would come to Llanymawddwy. BT have now u-turned. It's the first time that I have seen a complete u-turn; there have been delays and reprogramming, but not a full u-turn, saying that broadband won't be available for this village, despite the pledges made in the past. For people who consider that remote places are too far away to have modern technology, this happens to be where the first colour film was made ever in Wales. So, we should perhaps rethink where creativity and new technology starts in Wales. Of course, the subject of that film was the red bandits of Mawddwy. So, unless you want a revolt in the hills of Montgomeryshire, it may be time to look at this again in a debate in Government time for us all to understand where Superfast Cymru is going and whether it is keeping the pledges that have been made to Assembly Members.
Welsh: Tybed a ydy'n fwriad gan y Llywodraeth i ddod â dadl cyn bo hir, yn amser y Llywodraeth, ar y mater o fand eang i gymunedau Cymru, yn benodol, cynllun Superfast Cymru? Roedd nifer o gwestiynau wedi cael eu gofyn i'r Prif Weinidog yn ystod ei gwestiynau fe, ac rwy'n credu, pe buasai'r Llywydd wedi bod yn amyneddgar, buasai pob un ohonom ni wedi gallu codi i ofyn cwestiwn ynglŷn â'r cymunedau sy'n cael trafferth ar hyn o bryd i gael mynediad at Superfast Cymru. Yr enghraifft ddiweddaraf rydw i wedi'i gweld yn fy rhanbarth i yw tro pedol gan BT i ddarparu band eang i Lanymawddwy. Roedd yna gyfarfod fis Mehefin diwethaf, gyda'r Aelod Seneddol, Liz Saville-Roberts, yn bresennol, pan wnaed addewid y byddai Superfast Cymru yn dod i Lanymawddwy. Erbyn hyn, mae BT wedi gwneud tro pedol. Dyma'r tro cyntaf i fi weld tro pedol llwyr. Oedi, ie, ailraglennu, ie, ond nid tro pedol llwyr yn dweud na fydd band eang ar gael ar gyfer y pentref hwn, er gwaethaf addewid sydd wedi'i wneud yn y gorffennol. I bobl sydd yn ystyried bod efallai llefydd pellennig yn rhy bell i gael technoleg fodern, digwydd bod, dyma'r ardal lle ffilmiwyd y ffilm gyntaf mewn lliw yng Nghymru erioed. Felly, dylem ni ailfeddwl, efallai, lle mae creadigrwydd a thechnoleg newydd yn dechrau yng Nghymru. Wrth gwrs, pwnc y ffilm yna oedd gwylliaid cochion Mawddwy. Felly, oni bai eich bod chi eisiau gwrthryfela ymysg bryniau Maldwyn a Meirionnydd, efallai ei bod hi'n amser ailedrych ar hyn mewn dadl yn amser y Llywodraeth er mwyn inni i gyd ddeall i le y mae Superfast Cymru yn mynd ac a yw'n cadw at yr addewidion sydd wedi cael eu gwneud i Aelodau'r Cynulliad.